

**Шет ауданының кейбір елді-мекендерінің шекарасын (шегін) белгілеу және өзгерту туралы**

Қарағанды облысы Шет ауданының әкімдігінің 2021 жылғы 3 наурыздағы № 01/01 бірлескен қаулысы және Қарағанды облысы Шет аудандық мәслихатының 2021 жылғы 26 ақпандағы № 2/22 шешімі. Қарағанды облысының Әділет департаментінде 2021 жылғы 17 наурызда № 6247 болып тіркелді

      Қазақстан Республикасының 2003 жылғы 20 маусымдағы Жер кодексінің 108 бабының 5 тармағына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 12 бабының 3) тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6 бабының 1 тармағының 4) тармақшасына, 31 бабының 2 тармағына сәйкес, Шет ауданының әкімдігі мен Шет аудандық мәслихаты ҚАУЛЫ ЕТЕДІ ЖӘНЕ ШЕШІМ ЕТТІ:

      1. Ақшоқы ауылының бекітілген жер-шаруашылық орналастыру жобасына байланысты, Шет ауданының Ақшоқы ауылының (№2 ауыл) шекарасы (шегі) белгіленсін және өзгертілсін, ауылдың солтүстік, шығыс және оңтүстік бөлігінен 2 846 га азайтылсын және 717 га көлемі бекітілсін.

      2. Үңірек ауылының бекітілген жер-шаруашылық орналастыру жобасына байланысты, Шет ауданының Үңірек ауылының шекарасы (шегі) белгіленсін және өзгертілсін, 4 849 га ауылдың солтүстік-шығыс бөлігінен азайтылсын, 1447 га ауылдың оңтүстік бөлігінен, 2 435 га ауылдың шығыс бөлігінен қосылсын және 15605 га көлемі бекітілсін.

      3. Сарыши ауылының бекітілген жер-шаруашылық орналастыру жобасына байланысты, Шет ауданының Сарыши ауылының шекарасы (шегі) белгіленсін және өзгертілсін, Сарыши ауылының батыс бөлігінен 8 877 га азайтылсын және 11 135 га көлемі бекітілсін.

      4. С. Сейфуллин атындағы кенттің бекітілген жер-шаруашылық орналастыру жобасына байланысты, Шет ауданының С.Сейфуллин атындағы кентінің шекарасы (шегі) белгіленсін және өзгертілсін, Шет ауылдық округінің жерінен 970 га, Өспен ауылдық округінің жерінен 696 га, Бұрма ауылдық округінің жерінен 1 434 га қосылсын және 10 942 га көлемі бекітілсін.

      5. Шет аудандық мәслихаты мен Шет ауданы әкімдігінің бірлескен шешімі мен қаулысының орындалуын бақылау аудандық мәслихаттың тұрақты комиссиясына (төрағасы – Ғ.Мукушев) және аудан әкімінің жетекшілік ететін орынбасарына жүктелсін.

      6. Осы бірлескен қаулы мен шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Шет ауданы әкімі* | *М. Мухтаров* |
| *Сессия төрағасы* | *Г. Мукушев* |
| *Аудандық мәслихаттың хатшысы* | *Б. Тулеукулов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК